CELEX: 62009CA0115
Language: sk
Date: 2011-05-12 00:00:00
Title: Vec C-115/09: Rozsudok Súdneho dvora (štvrtá komora) z  12. mája 2011 (návrh na začatie prejudiciálneho konania, ktorý podal Oberverwaltungsgericht für das Land Nordrhein-Westfalen — Nemecko) — Bund für Umwelt und Naturschutz Deutschland, Landesverband Nordrhein-Westfalen eV/Bezirksregierung Arnsberg (Smernica 85/337/EHS — Posudzovanie vplyvov na životné prostredie — Århuský dohovor — Smernica 2003/35/ES — Prístup k spravodlivosti — Mimovládne organizácie na ochranu životného prostredia)

9.7.2011   
            
            
               SK
            
            
               Úradný vestník Európskej únie
            
            
               C 204/6
            
         Rozsudok Súdneho dvora (štvrtá komora) z 12. mája 2011 (návrh na začatie prejudiciálneho konania, ktorý podal Oberverwaltungsgericht für das Land Nordrhein-Westfalen — Nemecko) — Bund für Umwelt und Naturschutz Deutschland, Landesverband Nordrhein-Westfalen eV/Bezirksregierung Arnsberg
   (Vec C-115/09) (1)
   
   (Smernica 85/337/EHS - Posudzovanie vplyvov na životné prostredie - Århuský dohovor - Smernica 2003/35/ES - Prístup k spravodlivosti - Mimovládne organizácie na ochranu životného prostredia)
   2011/C 204/10
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Oberverwaltungsgericht für das Land Nordrhein-Westfalen
   
      Účastníci konania pred vnútroštátnym súdom
   
   
      Žalobca: Bund für Umwelt und Naturschutz Deutschland, Landesverband Nordrhein-Westfalen eV
   
      Žalovaná: Bezirksregierung Arnsberg
   
      za účasti: Trianel Kohlekraftwerk Lünen GmbH & Co. KG
   
      Predmet veci
   
   Návrh na začatie prejudiciálneho konania — Oberverwaltungsgericht für das Land Nordrhein-Westfalen — Výklad článku 10a smernice Rady 85/337/EHS z 27. júna 1985 o posudzovaní vplyvov určitých verejných a súkromných projektov na životné prostredie (Ú. v. ES L 175, s. 40; Mim. vyd. 15/001, s. 248) v znení smernice Európskeho parlamentu a Rady 2003/35/ES z 26. mája 2003, ktorou sa ustanovuje účasť verejnosti pri navrhovaní určitých plánov a programov týkajúcich sa životného prostredia, a ktorou sa menia a dopĺňajú s ohľadom na účasť verejnosti a prístup k spravodlivosti, smernice Rady 85/337/EHS a 96/61/ES (Ú. v. ES L 156, s. 17; Mim. vyd. 15/007, s. 466) — Právo mimovládnych organizácií podať žalobu proti rozhodnutiam schvaľujúcim projekty, ktoré môžu mať významný vplyv na životné prostredie — Rozsah uvedeného práva — Možnosť uplatniť všetky právne predpisy alebo len právne predpisy, ktoré sa bezprostredne zakladajú na práve Spoločenstva, čiže také, ktoré chránia iba všeobecné záujmy a nie záujmy jednotlivcov — Obsahové požiadavky v prípade obmedzenia na právne predpisy založené na práve Spoločenstva
   
      Výrok rozsudku
   
   
               1.
            
            
               Článok 10a smernice Rady 85/337/EHS z 27. júna 1985 o posudzovaní vplyvov určitých verejných a súkromných projektov na životné prostredie, zmenenej a doplnenej smernicou Európskeho parlamentu a Rady 2003/35/ES z 26. mája 2003, bráni takej právnej úprave, ktorá mimovládnym organizáciám podporujúcim ochranu životného prostredia, uvedeným v článku 1 ods. 2 tejto smernice, nepriznáva možnosť uplatňovať pred súdom v rámci žaloby proti rozhodnutiu o povolení projektov, „ktoré môžu mať významný vplyv na životné prostredie“ v zmysle článku 1 ods. 1 smernice 85/337, zmenenej a doplnenej smernicou 2003/35, porušenie pravidla vyplývajúceho z práva Únie, ktorého cieľom je ochrana životného prostredia, z dôvodu, že toto pravidlo chráni iba všeobecné záujmy a nie záujmy jednotlivcov.
            
         
               2.
            
            
               Takáto mimovládna organizácia môže z článku 10a tretieho odseku, poslednej vety smernice 85/337, zmenenej a doplnenej smernicou 2003/35, vyvodzovať právo uplatňovať v rámci žaloby proti rozhodnutiu o povolení projektov, „ktoré môžu mať významný vplyv na životné prostredie“ v zmysle článku 1 ods. 1 smernice 85/337 v znení zmien a doplnení, porušenie vnútroštátnych právnych predpisov vyplývajúcich z článku 6 smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín, zmenenej a doplnenej smernicou Rady 2006/105/ES z 20. novembra 2006, hoci vnútroštátne procesné právo to neumožňuje z dôvodu, že uvádzané predpisy chránia iba všeobecné záujmy a nie záujmy jednotlivcov.
            
         
      (1)  Ú. v. EÚ C 141, 20.6.2009.